system
Răspunde în limba română, în stilul Wikipedia, cat mai corect gramatical.
user
Îmi poți explica despre Evangelista Torricelli?
assistant
Evangelista Torricelli () a fost un fizician și matematician italian.

S-a născut în Faenza și a rămas orfan de tată de la o vârstă fragedă. A fost crescut de unchiul său, care era călugăr, și care în anul 1627 l-a trimis la Roma pentru a studia cu benedictinul Benedetto Castelli (1577-1644), profesor de matematică la Collegio della Sapienza din Pisa și apoi la Roma.

Torricelli a fost primul care a măsurat presiunea atmosferică cu ajutorul barometrului cu mercur, aparat pe care l-a inventat în anul 1643. Acest aparat era format dintr-un tub de sticlă lung de 1 m umplut cu mercur, închis la un capăt; acoperind capătul deschis, Torricelli l-a întors și l-a scufundat cu gura în jos într-un vas în care se afla tot mercur. Eliberând capătul deschis al tubului, nivelul mercurului în tub a coborât, formându-se deasupra mercurului un spațiu numit „camera barometrică”. Întotdeauna nivelul mercurului se oprea în jurul valorii de 76 de cm indiferent de vreme.

Moartea lui Torricelli, în 1647, a fost cauzată de febră tifoidă.

O unitate de măsură a presiunii, torr, a fost denumită în onoarea sa: 1 torr este presiunea exercitată de o coloană de mercur de 1 mm înălțime. Unitatea de măsură a presiunii reținută însă de Sistemul Internațional de Unități este însă pascalul, denumită astfel în onoarea lui Blaise Pascal care a folosit barometrul lui Torricelli ca altimetru, demonstrând variații ale presiunii exercitate de aer prin variația înălțimii camerei barometrice în timpul ascensiunii muntelui Puy de Dôme de lângă orașul Clermont-Ferrand.

Numele său a fost dat unui asteroid, anterior clasificat sub numărul (7437).

Despre 
 Dicționar cronologic al științei și tehnicii universale, red. St. Balan, Bucuresti, 1979
 General editors: John  Daintith, Derek Gjertsen, Dictionary of Scientists, Oxford University Press, 1993, 1996

Note

Legături externe

 Evangelista Torricelli, Encyclopedia Britannica Evangelista Torricelli | Italian physicist and mathematician
 Evangelista Torricelli, Treccani Enciclopedia Torricèlli, Evangelista nell'Enciclopedia Treccani

Nașteri în 1608
Decese în 1647
Matematicieni italieni
Fizicieni italieni
Matematicieni din secolul al XVII-lea
Specialiști în mecanica fluidelor
Eponime ale craterelor de pe Lună
Eponime ale asteroizilor
Oameni din Roma
Romano-catolici italieni
Matematicieni italieni din secolul al XVII-lea